শেকসপিয়রের চতুর্দশপদীগুচ্ছ
উইলিয়াম শেকসপিয়র (১৫৬৪-১৬১৬) বিভিন্ন বিষয়ের উপর চতুর্দশপদী (সনেট) রচনা করেছিলেন। শেকসপিয়রের চতুর্দশপদীগুলি আলোচনা বা উল্লেখের সময় প্রায় সর্বক্ষেত্রেই ১৬০৯ সালে একটি কোয়ার্টো প্রকাশনায় একত্রে প্রথম প্রকাশিত ১৫৪টি চতুর্দশপদীর কথাই বলা হয়ে থাকে। যদিও অতিরিক্ত ছয়টি চতুর্দশপদী রচনার পর শেকসপিয়র সেগুলিকে রোমিও অ্যান্ড জুলিয়েট, হেনরি দ্য ফিফথ ও লাভ'স লেবার'স লস্ট নাটকের অন্তর্ভুক্ত করেছিলেন। এছাড়াও রিচার্ড দ্য থার্ড নাটকে আরও একটি আংশিক চতুর্দশপদী পাওয়া যায়।